( 'H7 ) 
puisse accepter l’Empire ne la seigneurie de la Lombardie; et, combien 
que aiez eu de Pape Leon la dispence de pouvoir accepter l’Empire, 
neantmoings n’avez eu dispensation pour prendre à vostre prouffit 
l’Estat de Milan, qu’est Lombardie, comme par la capitulation faicte avec 
Pape Leon est expressément traicté que baillerez investiture dud 1 Estât 
de Milan au Duc Francisque Sforcia; et non le faisant, pouvez considérer 
en quel danger mettrez Naples et le demeurant, et quelle occasion se 
bailleroit aux François pour avoir entrée à négocier avec le Pape. 
La seconde raison est que en la ligue deffensive fecte avec Pape 
Adrian y est expressément comprins led 1 Duc Francisque comme Duc de 
Milan, et est toute la ligue obligé à le deffendre aud c Estât, tellement 
que V. M. ne le peult oster ne lui fere empeschement en la jouissance 
dud 1 Estât sans mectre toute contre vous. 
La tierce raison est que au traicté fait avec les Yeniciens y est expres¬ 
sément comprins led 1 Duc Francisque comme l’ung des principaulx 
contractans, et sont les Yeniciens obligez de aider à la deffendre aud 1 
Estât avec les huict cens hommes d’armes, cincq cens chevaulx ligiers. 
six mille piétons et artillerie, mentionnez aud 1 Traicté. Et, par ainsi, 
faisant le contraire, mectez lesd ts Yeniciens contre vous, que seroit fere 
le chemin aux François pour se tourner joindre avec eulx et avec tous 
les Potentats d’Italie, et, avec l’assistence du Pape, non seulem 1 vous 
chasser de l’Estat de Milan, mais de Naples et du demeurant. 
Parquoi je dis derechef et, jusques à ce que l’on me baille raisons 
plus urgentes au contraire, dirai toujours que debvez bailler lad e investi¬ 
ture aud 1 Duc plus tost que plus tard; et, pour ce fere, suis d’advis que 
debvez commencer à fere quelque responce à son Ambassade qui est si 
longuement poursuivant ceste affaire pour led 1 Duc, tant l’investiture 
que du mariage; et pour le commencement lui demander le pouvoir 
qu’il a pour l’ung et pour l’autre et veoir s’ilz sont souffisans, et, s’ilz 
sont telz, l’on pouroit traicter quant à l’investiture de quelque honneste 
somme d’argent à paier par années, à quoi auroit juste couleur de les 
demander en faisant encore grant grâce au Duc; et quant au mariage, 
l’on lui pourroit accorder la fille de la Roine vostre seur de Portugal, 
qu’est si petite qu’avant qu’elle soit d’eage, beaucop de choses peuvent 
changer, et, moyennant ce, s’asseurerez Milan et toute Italie, conser¬ 
verez vos amis et aliances et éviterez tous les dangiers avantd ts ; et ne 
vous fauldra argent pour garder Italie, ains tacheront de se garder et 
par ainsi aideront à garder vos Roiaulmes. Et vous fault penser, Sire, 
que v e grandeur et l’asseurement de vos affaires ne consistent pas à 
tenir Milan ne autres choses que ci-apres pourez conquester en vos 
mains, mais consiste à gaigner les cueurs des hommes et faire par eulx 
